section_heading: Mehanika igre
paragraph_text: mini|Formular sa statistikama lika (engl. character sheet) i kockice. Prije nego igra započne, svaki igrač stvara svog lika i zapisuje njegove podatke i statistike u formular (engl. character sheet). Prvo se određuju sposobnosti lika, izražene kao snaga (engl. strength), izdržljivost (engl. constitution), pokretljivost (engl. dexterity), inteligencija (engl. intelligence), mudrost (engl. wisdom) i osobnost (engl. charisma). Svako izdanje igre nudi različite metode određivanja ovih statistika, no u većini slučajeva određuje se bacanjem kockica. Igrač zatim odabire rasu, odnosno vrstu, za svog lika (čovjek, patuljak, vilenjak, itd.), pustolovno zanimanje, tzv. klasu (ratnik, čarobnjak, bard, itd.), moralno opredjeljenje, te ostale značajke koje će zaokružiti sposobnosti i biografiju igračeva lika.